text: På venteliste til EU-foredrag i Horsens
  25 juni 2012 kl. 08.13
  EU er normalt ikke det mest sexede emne for et foredrag, men i Horsens er emnet hot. Horsens Bibliotek har haft seks EU-arrangementer i år. Flere af dem har været totalt udsolgt, og folk har stået på venteliste til at få adgang.
  - Vi har haft totalt udsolgt til fire gratis, men billetkrævende foredrag om EU, siger bibliotekschef Lisbeth Christensen. Folk har desuden stået klar til at overtage eventuelt uafhentede billetter. 
  - EU-formandskabet i Horsens kan naturligvis tage noget af æren for den store interesse lige nu. Men vi oplever generelt en stor lyst hos folk til at komme ud i det offentlige rum og diskutere med andre. Biblioteket er blevet tidens nye forsamlingshus, hvor folk verbalt kan krydse klinger.
  
  Støttet af Kulturstyrelsen
  EU-foredragene har samlet folk fra 15 til 80 år og med vidt forskellige baggrunde.
  Blandt emnerne har været Clement Kjærsgaards ?En anderledes fortælling om EU? og Niels Krause-Kjærs ?Nede i Unionen?.
  Kulturstyrelsen har økonomisk støttet foredragsrækken om EU.
  